杨万里
跋丘宗卿侍郎见赠使北诗一轴
太行界天二千里，清晨跳入寒窗底。
黄河动地万岳雷，却与太行相趁来。
青崖颠狂白波怒，老夫惊倒立不住。
乃是丘迟出塞皈，赠我大轴出塞诗。
手持汉节娖秋月，弓挂天山鸣积雪。
过故东京到北京，泪滴禾黍枯不生。
誓取胡头为饮器，尽与遗民解{外鬼内佳}髻。
诗中哀怨诉阿谁，河水鸣咽山风悲。
中原万象听驱使，总随诗句皈行李。
君不见晋人王右军，龙跳虎卧笔有神。
何曾我得一句子，自哦自写傅世人。
君不见唐人杜子美，万草千花句何绮。
秪以诗傅字不傅，却羡别人云落纸。
莫道丘迟一轴诗，此诗此字绝世奇。
再三莫遣鬼神知，鬼神知了偷却伊。